CELEX: 62021TN0495
Language: et
Date: 2021-08-13 00:00:00
Title: Kohtuasi T-495/21: 13. augustil 2021 esitatud hagi – Hispaania versus komisjon

4.10.2021   
            
            
               ET
            
            
               Euroopa Liidu Teataja
            
            
               C 401/18
            
         
      13. augustil 2021 esitatud hagi – Hispaania versus komisjon
      (Kohtuasi T-495/21)
      (2021/C 401/19)
      Kohtumenetluse keel: hispaania
      
         Pooled
      
      
         Hageja: Hispaania Kuningriik (esindajad: L. Aguilera Ruiz ja M. J. Ruiz Sánchez)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 16. juuni 2021. aasta rakendusotsus (EL) 2021/988, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (1) (teatavaks tehtud numbri C(2021) 4118 all), kuivõrd see puudutab Hispaania Kuningriiki seoses uurimisega, mis puudutab Baskimaa makseasutust – toimiku number AA/2018/003/ES/RLF, netosumma 2 056 473,43 eurot.
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja esitab hagi põhjenduseks kaks väidet.
      
                  1.
               
               
                  Esimene väide, et niivõrd suures summas kehtestatud korrektsioon – netosummas 2 056 473,43 eurot – on vastuolus delegeeritud määruse (EL) nr 640/2014 (2) artikliga 5 ning rakendusmääruse (EL) nr 809/2014 (3) artiklitega 28 ja 29. Komisjon on teinud ilmse hindamisvea, kui ta leidis puudusi põhikontrollis, ristkontrollide tõhususes ning LPISi kvaliteedis.
                  Komisjon ajas segamini pistelised vead, mis leiti LPIS süsteemile vastavas fototõlgenduste ekraanil heakskiitmise protsessis, ning hilisemad kohapealsed kontrollid neljal juhuslikult valitud maatükil, kavandatud kohapealsete kontrollide tulemused, mis vastavad LPISi kaasajastamise täiustamise tegevuskava raames läbiviidud kontrollimistele maatükkidel, millel on prorata toetuskõlblikkuse koefitsient aastateks 2016, 2017 ja 2018. Kuigi tegemist on erinevate ja eraldi tegevustega, jõudis komisjon ühisele järeldusele, laiendades ühe tegevuse järeldusi teisele tegevusele, selleks et kohaldada vaidlustatud korrektsiooni, mida hageja loeb ebaõigeks ja ebaproportsionaalseks.
               
            
                  2.
               
               
                  Teine väide, et komisjon on rikkunud juhiseid raamatupidamisarvestuse kontrollimise ja heakskiitmise menetluse raames finantskorrektsioonide tegemiseks (C(2015) 3675, 8.6.2015), milles on märgitud, et niivõrd suures summas finantskorrektsioon on lubamatu, kui ristkontrollide käigus puudusi ei esine ning kohapealsete kontrollide puuduste fondi riski ulatus on menetluses arvuliselt kindlaks määratud. Hageja leiab lisaks väitele, et ristkontrollides ei ole esinenud mingeid puudusi, mis oleks tekitanud kohaldatud korrektsiooni põhjendada võivaid fondi riske, et komisjon on seoses kohapealsete kontrollidega ebaseaduslikult kohaldanud niivõrd suures summas finantskorrektsiooni, kuivõrd fondi riski laad oli selgeks tehtud ja selle ulatus oli arvuliselt kindlaks määratud juba menetluse käigus.
               
            
         (1)  ELT 2021, L 218, lk 9.
      
         (2)  Komisjoni 11. märtsi 2014. aasta delegeeritud määrus (EL) nr 640/2014, millega täiendatakse Euroopa Parlamendi ja nõukogu määrust (EL) nr 1306/2013 ühtse haldus- ja kontrollisüsteemi osas, otsetoetuste, maaelu arengu toetuse ja nõuetele vastavuse süsteemiga seoses kohaldatavatest maksetest keeldumise ja nende tühistamise tingimuste osas ning kõnealuste toetuste ja süsteemiga seotud halduskaristuste osas (ELT 2014, L 181, lk 48).
      
         (3)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT 2014, L 227, lk 69).